แบงก์โน๊ตส์
รับไม้-ทิ้งทุ่น
20 ม.ค. 2555

รับไม้-ทิ้งทุ่น
โดย..ทีมข่าวการเงิน
ในที่สุด “รองโต้ง” กิตติรัตน์ ณ ระนอง รองนายกรัฐมนตรีและ รมว.คลัง ก็ได้ทำหน้าที่หัวหน้าเศรษฐกิจรัฐบาลเต็มตัว ไม่สุกๆ ดิบๆ เหมือนตอนควบ รมว.พาณิชย์ อีกต่อไป
ขุนคลังโต้งประกาศชัดว่าจะสานต่อนโยบายประชานิยม และขอเน้นการปฏิบัติมากกว่าพูด
แต่รับตำแหน่งวันแรก รมว.คลัง เดินสายวันเดียว 4 งานรวด แทบจะไม่มีเวลาพักหายใจ เพราะแค่เดินสายพูดแต่ละงานก็ไม่มีเวลาทำอย่างอื่นแล้ว
ขณะที่ อดีตขุนคลัง ธีระชัย ภูวนาถนรานุบาล ทำงานมา 4 เดือน พูดน้อยจนเป็นแสนเงียบ
แต่ดันมาเครื่องร้อนนาทีสุดท้ายเรื่องอำลาตำแหน่ง อดีต รมว.คลัง อัดเต็มแรงกับนโยบาย ขายหุ้นรัฐวิสาหกิจว่า เป็นการซุกหนี้ แถมยังประกาศกร้าวทิ้งทายกับ ขรก.คลังว่า ตำแหน่ง รมว.คลัง ไปได้ก็กลับมาใหม่ได้
ไม่รุว่าอยากบอกให้ ขุนคลัง โต้งได้ยินหรือให้ ขรก.ได้ฟัง 555